ಫರ್ಗುಸನ್ ವೃತ್ತಿಜೀವನವನ್ನು ಕ್ವೀನ್ಸ್ ಪಾರ್ಕ್ ತಂಡಕ್ಕೆ ಹವ್ಯಾಸಿ ಆಟಗಾರನಾಗಿ ಆಡುವುದರೊಂದಿಗೆ ಪ್ರಾರಂಭಿಸಿದರು. ಅಲ್ಲಿ ಅವರು ತಮ್ಮ 16 ವಯಸ್ಸಿಗೆ ಒಬ್ಬ ಸ್ಟೈಕರ್(ಗೋಲು ಹೊಡೆಯುವವ) ಆಗಿ ತಮ್ಮ ಪ್ರಥಮ ಪಂದ್ಯವನ್ನು ಆಡಿದರು.ತಮ್ಮ ಮೊದಲ ಪಂದ್ಯವನ್ನು ಒಂದು "ದುಃಸ್ವಪ್ನ" ವೆಂದು ವಿವರಿಸುತ್ತಾರೆ ಆದರೆ ಸ್ಟ್ರಾನ್ರೇರ್ ವಿರುದ್ದದ 2-1 ಅಂತರದ ಸೋಲಿನಲ್ಲಿ ಕ್ವೀನ್ಸ್ ಪಾರ್ಕ್ ಪರ ಗೋಲು ಗಳಿಸಿದರು. ಕ್ವೀನ್ಸ್ ಪಾರ್ಕ್ ಹವ್ಯಾಸಿ ತಂಡವಾಗಿದ್ದರಿಂದ, ಅವರು ಕ್ಲಯ್ಡೆ ಶಿಪ್ಯಾರ್ಡ್ಸ್ ನಲ್ಲಿ ಸಲಕರಣಾ ತಯಾರಿಕಾ ಕೆಲಸಗಾರನಾಗಿ ತರಬೇತಿ ಪಡೆದರು. ಅಲ್ಲಿ ಅವರು ಕಾರ್ಮಿಕ ಸಂಘದ ಪರಿಚಾರಕರಾಗಿ ಸಕ್ರಿಯವಾಗಿ ತೊಡಗಿಸಿಕೊಂಡಿದ್ದರು. ಬಹುಶಃ ಅವರ ಅತ್ಯಂತ ಗಮನ ಸೆಳೆದ ಪಂದ್ಯವೆಂದರೆ ಕ್ವೀನ್ಸ್ ಪಾರ್ಕ್ 1959ರ ಬಾಕ್ಸಿಂಗ್ ಡೇ ದಿನ ಕ್ವೀನ್ ಆಫ್ ದಿ ಸೌತ್ ಮೇಲೆ 7-1 ಅಂತರದಲ್ಲಿ ಸೋಲುನುಭವಿಸಿದ ಪಂದ್ಯ. ಇದರಲ್ಲಿ ಇಂಗ್ಲೆಂಡ್ ನ ಮಾಜಿ ಅಂತಾರಾಷ್ಟ್ರೀಯ ಆಟಗಾರ ಐವೊರ್ ಬ್ರೊಡಿಸ್ ಕ್ವೀನ್ ಆಫ್ ಸೌತ್ ಪರ ನಾಲ್ಕು ಗೋಲು ಹೊಡೆದರು. ಫರ್ಗುಸನ್ ಕ್ವೀನ್ಸ್ ಪಾರ್ಕ್ ಪರ ಗೋಲು ಹೊಡೆದ ಏಕೈಕ ಆಟಗಾರ.
31 ಪಂದ್ಯಗಳಲ್ಲಿ ಕ್ವೀನ್ಸ್ ಪಾರ್ಕ್ ಪರ 20 ಗೋಲುಗಳನ್ನು ಹೊಡೆದರೂ, ಅವರು ತಂಡದಲ್ಲಿ ಒಂದು ಕಾಯಂ ಸ್ಥಾನವನ್ನು ಗಳಿಸಲು ಸಾಧ್ಯವಾಗದ ಕಾರಣ 1960ರಲ್ಲಿ St. ಜಾನ್ಸ್ಟೋನ್ ತಂಡಕ್ಕೆ ತಮ್ಮ ಸ್ಥಾನವನ್ನು ಬದಲಾಯಿಸಿಕೊಂಡರು.St. ಜಾನ್ಸ್ಟೋನ್ ಪರ ಸತತವಾಗಿ ಗೋಲನ್ನು ಹೊಡೆಯುತ್ತಿದ್ದರೂ ಸಹ, ತಂಡದಲ್ಲಿ ಪುನಃ ಒಂದು ಕಾಯಂ ಸ್ಥಾನವನ್ನು ಗಳಿಸುವಲ್ಲಿ ವಿಫಲರಾದರು ಹಾಗೂ ತಂಡ ಬದಲಾವಣೆಗೆ ಮತ್ತೆ ಮತ್ತೆ ಕೋರಿಕೊಳ್ಳುತ್ತಿದ್ದರು. ಕ್ಲಬ್ ನಲ್ಲಿ ಫರ್ಗುಸನ್‌ ಪರವಾದ ಬೆಂಬಲ ದೊರಕದಿರುವ ಕಾರಣ ಅವರು ಕೆನಡ ಕ್ಕೆ ವಲಸೆ ಹೋಗುವ ಯೋಜನೆಯನ್ನು ಸಹ ಮಾಡಿದ್ದರು, ಆದರೆ St. ಜಾನ್ಸ್ಟೋನ್ ತಂಡವು ಫಾರ್ವರ್ಡ್(ಮುಂಚೂಣಿಯ ಆಟಗಾರ)ನನ್ನು ನೇಮಿಸಿಕೊಳ್ಳುವಲ್ಲಿ ವಿಫಲಗೊಂಡಾಗ, ತಂಡದ ವ್ಯವಸ್ಥಾಪಕರು ರೇಂಜರ್ಸ್ ವಿರುದ್ಧದ ಪಂದ್ಯಕ್ಕೆ ಫರ್ಗುಸನ್‌ರನ್ನು ಆಯ್ಕೆ ಮಾಡಿದರು. ಈ ಪಂದ್ಯದಲ್ಲಿ, ತಂಡಕ್ಕೆ ಲಭ್ಯವಾದ ಅಚ್ಚರಿಯ ಜಯದಲ್ಲಿ ಅವರು ಹ್ಯಾಟ್ರಿಕ್(ಮೂರು ಗೋಲನ್ನು ಪಡೆಯುವುದು) ಗಳಿಸಿದರು. ಅದರ ಮುಂದಿನ ವರ್ಷದ ಬೇಸಿಗೆಯಲ್ಲಿ (1964) ಡನ್ ಫರ್ಮ್‌ಲೈನ್ ತಂಡವು ಇವರನ್ನು ನೇಮಕ ಮಾಡಿಕೊಂಡಿತು. ಇದರೊಂದಿಗೆ ಫರ್ಗುಸನ್ ಪೂರ್ಣಕಾಲಿಕ ವೃತ್ತಿಪರ ಫುಟ್ಬಾಲ್ ಆಟಗಾರರಾದರು.ಅದರ ಮುಂದಿನ ಕ್ರೀಡಾ ಋತುವಿನಲ್ಲಿ (1964–65), ಡನ್‌ಫರ್ಮ್‌ಲೈನ್ ಸ್ಕಾಟಿಷ್ ಲೀಗ್‌ನ ಬಲಿಷ್ಠ ತಂಡವಾಗಿತ್ತು ಜೊತೆಗೆ ಸ್ಕಾಟಿಷ್ ಕಪ್ ಫೈನಲ್ ತಲುಪಿತು. ಆದರೆ St. ಜಾನ್‌ಸ್ಟೋನ್ ವಿರುದ್ಧದ ಲೀಗ್ ಪಂದ್ಯದಲ್ಲಿ ತೋರಿದ ಕಳಪೆ ಪ್ರದರ್ಶನದಿಂದಾಗಿ ಫರ್ಗುಸನ್‌‌ ರನ್ನು ಫೈನಲ್ ಪಂದ್ಯಕ್ಕೆ ಕೈ ಬಿಡಲಾಯಿತು. ಡನ್‌ಫರ್‌ಲೈನ್, ಸೆಲ್ಟಿಕ್ ವಿರುದ್ಧದ ಫೈನಲ್ ಪಂದ್ಯದಲ್ಲಿ 3-2 ಅಂಕಗಳ ಅಂತರದಿಂದ ಪರಾಭವಗೊಳ್ಳುವುದರ ಜೊತೆಗೆ ಒಂದು ಅಂಕದ ಅಂತರದಿಂದ ಲೀಗ್‌ನಲ್ಲಿ ಗೆಲ್ಲಲು ವಿಫಲವಾಯಿತು. 1965–66ರ ಕ್ರೀಡಾ ಋತುವಿನಲ್ಲಿ ಡನ್‌ಫರ್‌ಲೈನ್ ಪರ ಫರ್ಗುಸನ್ 51 ಪಂದ್ಯಗಳಲ್ಲಿ 45 ಗೋಲುಗಳನ್ನು ಬಾಚಿಕೊಂಡರು. ಸೆಲ್ಟಿಕ್ ತಂಡದ ಜೊಎ ಮ್ಯಾಕ್‌ಬ್ರೈಡ್ ಜೊತೆ ಸ್ಕಾಟಿಷ್ ಲೀಗ್ ನಲ್ಲಿ 31 ಗೋಲು ಹೊಡೆಯುವುದರೊಂದಿಗೆ ಅಗ್ರ ಗೋಲು ಹೊಡೆದ ಕೀರ್ತಿಗೆ ಭಾಜನರಾದರು. ಬಳಿಕ ಅವರು £65,000 ಸಂಭಾವನೆಯನ್ನು ಪಡೆಯುವುದರೊಂದಿಗೆ ರೇಂಜರ್ಸ್ ತಂಡಕ್ಕೆ ಸೇರ್ಪಡೆಗೊಂಡರು. ಎರಡು ಸ್ಕಾಟಿಷ್ ಕ್ಲಬ್‌ಗಳ ನಡುವೆ ತಂಡ ಬದಲಾವಣೆಗೆ ಆಗ ದಾಖಲೆಯ ಶುಲ್ಕವಾಗಿತ್ತು. 1969ರ ಸ್ಕಾಟಿಷ್ ಕಪ್ ಫೈನಲ್ ನಲ್ಲಿ ಗೋಲು ಬಿಟ್ಟುಕೊಡಲು ಅವಕಾಶ ಮಾಡಿಕೊಟ್ಟರೆಂದು ಆಪಾದಿಸಲಾಯಿತು, ಈ ಪಂದ್ಯದಲ್ಲಿ ಅವರನ್ನು ಸೆಲ್ಟಿಕ್ ತಂಡದ ನಾಯಕ ಬಿಲ್ಲಿ ಮ್ಯಾಕ್ ನಿಲ್ರ ಮೇಲೆ ನಿಗಾಯಿಡಲು ನಿಯೋಜಿಸಲಾಗಿತ್ತು. ನಂತರ ಅವರನ್ನು ಮುಖ್ಯ ತಂಡದಲ್ಲಿ ಆಡಲು ಅವಕಾಶ ನೀಡುವ ಬದಲಾಗಿ ಕ್ಲಬ್‌ ಜೂನಿಯರ್ ತಂಡಕ್ಕೆ ಆಡುವಂತೆ ಒತ್ತಡ ಹೇರಲಾಯಿತು. ಅವರ ಸಹೋದರನ ಪ್ರಕಾರ, ಫರ್ಗುಸನ್ ಈ ಅನುಭವದಿಂದ ತುಂಬಾ ಘಾಸಿಗೊಂಡಿದ್ದರು ಜೊತೆಗೆ ತಮಗೆ ದೊರೆತ ಸೋತವರಿಗೆ ನೀಡುವ ಪದಕವನ್ನು ಎಸೆದಿದ್ದರು. ಕೆಲವೊಂದು ಮಾಹಿತಿಯ ಪ್ರಕಾರ, ಕ್ಯಾಥೊಲಿಕ್ ಸಮುದಾಯಕ್ಕೆ ಸೇರಿದ ಕ್ಯಾಥಿಯನ್ನು ಮದುವೆಯಾದ ನಂತರ ಅವರು ರೇಂಜರ್ಸ್ ತಂಡದಲ್ಲಿ ತಾರತಮ್ಯವನ್ನು ಎದುರಿಸಿದರು. ಆದರೆ ಫರ್ಗುಸನ್ ತಮ್ಮ ಆತ್ಮಚರಿತ್ರೆಯಲ್ಲಿ ವಿಶದಪಡಿಸುವಂತೆ, ಕ್ಲಬ್‌ಗೆ ಸೇರ್ಪಡೆಯಾದಾಗ ರೇಂಜರ್ಸ್ ತಂಡಕ್ಕೆ ತಮ್ಮ ಪತ್ನಿಯ ಧರ್ಮದ ಬಗ್ಗೆ ತಿಳಿದಿತ್ತು. ಆದರೆ ಫೈನಲ್ ಪಂದ್ಯದಲ್ಲಿ ತಮ್ಮ ಮೇಲೆ ಬಂದ ಆಪಾದನೆಯಿಂದಾಗಿ ಕ್ಲಬ್‌ನ್ನು ಅವರು ಇಷ್ಟವಿಲ್ಲದೆ ತೊರೆದಿದ್ದಾಗಿ ಹೇಳುತ್ತಾರೆ.ಮುಂದಿನ ಅಕ್ಟೋಬರ್ ನಲ್ಲಿ ನಾಟಿಂಗ್ಹಾಮ್ ಫಾರೆಸ್ಟ್ ಫರ್ಗುಸನ್ ರನ್ನು ನೇಮಿಸಿಕೊಳ್ಳುವ ಇಚ್ಛೆ ವ್ಯಕ್ತಪಡಿಸಿತು, ಆದರೆ ಅವರ ಪತ್ನಿ ಇಂಗ್ಲೆಂಡ್ ಗೆ ಸ್ಥಳ ಬದಲಾವಣೆ ಮಾಡಿಕೊಳ್ಳಲು ಅಷ್ಟಾಗಿ ಇಷ್ಟಪಡದ ಕಾರಣ ಅವರು ಫಾಲ್ಕಿರ್ಕ್ ತಂಡಕ್ಕೆ ಸೇರ್ಪಡೆಯಾದರು. ಅವರನ್ನು ಆಟಗಾರರಿಗೆ ತರಬೇತುದಾರನಾಗಿ ಬಡ್ತಿ ನೀಡಲಾಯಿತು, ಆದರೆ ಜಾನ್ ಪ್ರೆನ್ಟಿಸ್ ತಂಡದ ವ್ಯವಸ್ಥಾಪಕನಾದಾಗ ಫರ್ಗುಸನ್ ರನ್ನು ತರಬೇತುದಾರನ ಜವಾಬ್ದಾರಿಯಿಂದ ತೆಗೆದುಹಾಕಿದ. ಫರ್ಗುಸನ್ ತಂಡ ಬದಲಾವಣೆಗೆ ಕೋರಿಕೊಂಡು ಅಯ್ರ್ ಯುನೈಟೆಡ್ ತಂಡಕ್ಕೆ ಸೇರ್ಪಡೆಯಾದರು. ಅಲ್ಲಿ ಅವರು ತಮ್ಮ ವೃತ್ತಿ ಜೀವನದಿಂದ 1974ರಲ್ಲಿ ನಿವೃತ್ತಿ ಪಡೆದರು. 
ಎರಡನೇ ಯುರೋಪಿಯನ್ ಟ್ರೋಫಿ
ಮ್ಯಾಂಚೆಸ್ಟರ್ ತಂಡದ ನಿರ್ವಹಣೆ
ಆಟದ ವೃತ್ತಿಜೀವನ
ಅಂತಿಮವಾಗಿ ದೊರೆತ ರಜತ ಕಿರೀಟ